C 125/354
HU
Az Európai Unió Hivatalos Lapja
2023.4.5.
2022. szeptember 14., szerda
A Bizottság ezen irányelv 31. cikkével összhangban, felhatalmazáson alapuló jogi aktusok útján jogosult az (EU) 2015/2402 bizottsági végrehajtási rendeletben (68) előírt egységes hatásfok-referenciaértékek felülvizsgálatára.
(11) A tagállamok biztosítják, hogy a kapcsolt energiatermeléshez nyújtható mindennemű támogatás feltétele legyen, hogy a nagy hatásfokú kapcsolt energiatermelésből származó villamos energiát és hulladékhőt ténylegesen primerenergia-megtakarítás céljára használják fel.
A kapcsolt energiatermeléshez, valamint a távfűtési célú energiaelőállításhoz és hálózatokhoz nyújtandó állami támogatásokra adott esetben az állami támogatásokra vonatkozó szabályok alkalmazandók.
25. cikk Energiaátalakítás, -szállítás és -elosztás (1) A nemzeti energetikai szabályozó hatóságok a földgáz- és villamosenergia-infrastruktúra üzemeltetésével kapcsolatos döntéseikben – ideértve a hálózati díjakról hozott döntéseiket is – ezen irányelv 3. cikkével összhangban az energiahatékonyság elsődlegességének elvét alkalmazzák az (EU) 2019/944 és a 2009/73/EK irányelvben meghatározott szabályozási feladatok ellátása során, a megkülönböztetésmentesség és a költséghatékonyság elvének sérelme nélkül.
Az energiahatékonyság elsődlegességének elve mellett a nemzeti energetikai szabályozó hatóságok figyelembe veszik a költséghatékonyságot, a rendszerhatékonyságot és az ellátásbiztonságot, és az Unió éghajlat-politikai célkitűzéseinek elérését és a fenntarthatóságot biztosító életciklus-alapú megközelítést alkalmaznak.
(2) A tagállamok biztosítják, hogy a földgáz- és villamosenergia-átviteli és -elosztó rendszerek üzemeltetői a hálózattervezési, hálózatfejlesztési és beruházási döntéseik során az energiahatékonyság elsődlegességének elvét alkalmazzák, összhangban ezen irányelv 3. cikkével és az Unió éghajlat-politikai és fenntarthatósági célkitűzéseivel.
A keresletoldali rugalmasság a hálózattervezés és -üzemeltetés értékelésének központi eleme.
Az ellátásbiztonság és a piaci integráció figyelembevétele mellett a tagállamok biztosítják, hogy – az éghajlatváltozás mérsékléséhez való hozzájáruláskánt – az átviteli-/szállításirendszer-üzemeltetők és az elosztórendszer-üzemeltetők ▌időtálló eszközökbe ruházzanak be.
A nemzeti szabályozó hatóságok a kulcsfontosságú szakértelemmel rendelkező átviteli-/szállításirend­ szer-üzemeltetőkkel és elosztórendszer-üzemeltetőkkel szorosan együttműködve módszereket és iránymutatást biztosít­ hatnak a költség-haszon elemzésben szereplő alternatívák értékeléséhez, a tágabb értelemben vett hasznok figyelembevételével, valamint az átviteli-/szállításirendszer-üzemeltetők vagy az elosztórendszer-üzemeltetők által benyújtott projektek jóváhagyásakor, ellenőrzésekor és nyomon követésekor ellenőrizhetik, hogy azok végrehajtják-e az energiahatékonyság elsődlegességének elvét.
(3) A tagállamok biztosítják, hogy az átviteli- és elosztórendszer-üzemeltetők figyelemmel kísérjék és számszerűsítsék az általuk üzemeltetett hálózathoz kapcsolódó hálózati veszteségek teljes mennyiségét, és költséghatékony intézkedéseket hozzanak a hálózati hatékonyság növelése, illetve az infrastruktúra-fejlesztési igények, valamint a keresleti és a termelési oldal fokozott villamosításából eredő veszteségek kezelése érdekében.
Az átviteli- és elosztóhálózat-üzemelte­ tők jelentést tesznek a nemzeti energetikai szabályozó hatóságnak a fenti intézkedésekről▌.
▌A tagállamok biztosítják, hogy az átviteli- és elosztóhálózat-üzemeltetők a meglévő földgáz- vagy villamosenergia-átviteli vagy -elosztó rendszereik tekintetében értékeljék az energiahatékonyság-javító intézkedéseket, és az infrastruktúra tervezése és üzemeltetése során javítsák az energiahatékonyságot, különösen az intelligens hálózatok kiépítése tekintetében.
A tagállamok ösztönzőkön alapuló szabályozás révén arra ösztönzik az átviteli- és elosztóhálózat-üzemeltetőket, hogy innovatív megoldásokat dolgozzanak ki a meglévő és jövőbeli rendszerek hatékonyságának és fenntarthatóságának, többek között azok energiahatékonyságának javítására.
(4) A nemzeti energetikai szabályozó hatóságok az (EU) 2019/944 irányelv 59. cikke (1) bekezdésének i) pontja és a 2009/73/EK irányelv 41. cikke alapján elkészített éves jelentésbe külön szakaszt illesztenek be a földgáz- és villamosenergia-infrastruktúra üzemeltetésével kapcsolatos energiahatékonyság-javulás terén elért haladásról.
Ezekben a jelentésekben a nemzeti energetikai szabályozó hatóságok értékelik a földgáz- és villamosenergia-infrastruktúra üzemeltetésének általános hatékonyságát, az átviteli- és elosztórendszer-üzemeltetők által végrehajtott intézkedéseket, valamint adott esetben ajánlásokat tesznek az energiahatékonyság javítására, beleértve a csúcsterhelés és a teljes villamosenergia-felhasználás csökkentésére szolgáló költséghatékony alternatívákat.
(5) A villamos energia tekintetében a tagállamok biztosítják, hogy a hálózati szabályzatok és díjszabások megfeleljenek a XII. mellékletben foglalt kritériumoknak, figyelembe véve az (EU) 2019/943 rendelet értelmében kidolgozott iránymutatásokat és szabályzatokat.
(68)
A Bizottság (EU) 2015/2402 felhatalmazáson alapuló rendelete (2015. október 12.) a 2012/27/EU európai parlamenti és tanácsi irányelv alkalmazásában a külön hő- és villamosenergia-termelésre vonatkozóan megállapított egységes hatásfok-referenciaértékek felülvizsgálatáról, valamint a 2011/877/EU bizottsági végrehajtási határozat hatályon kívül helyezéséről (HL L 333., 2015.12.19., 54. o.).